ગુપકાર ગેંગનો જમ્મુ-કાશ્મીરમાં આ છે મુખ્ય પ્લાન, શું સોનિયા-રાહુલ ગાંધી તેમની સાથે છે? : અમિત શાહ
Gupkar alliance congress want to take jammu and kashmir back to era of terror says amit shah
આકરા પ્રહારો / ગુપકાર ગેંગનો જમ્મુ-કાશ્મીરમાં આ છે મુખ્ય પ્લાન, શું સોનિયા-રાહુલ ગાંધી તેમની સાથે છે? : અમિત શાહ
Team VTV 02:04 PM, 17 Nov 20 | Updated: 02:19 PM, 17 Nov 20
ગૃહમંત્રી અમિત શાહે જમ્મુ-કાશ્મીરના ગુપકાર જૂથને ગુપકાર ગેંગ કહી હતી. અમિત શાહે કોંગ્રેસના નેતૃત્વને પૂછ્યું કે આ ગેંગ જમ્મુ-કાશ્મીરમાં વિદેશી તાકાતની દખલ ઈચ્છે છે, આપણા રાષ્ટ્રધ્વજનું અપમાન કરે છે? શું સોનિયા અને રાહુલ ગાંધી આ બાબતને સમર્થન આપે છે?
અમિત શાહે કહ્યું છે કે તેઓ ગુપકાર જૂથને કહેવા માંગે છે કે આ લોકોએ દેશના મૂડને અનુસરવું જોઈએ, નહીંતર તેઓ ખતમ થઈ જશે.
અમિત શાહે એક પછી એક ટ્વિટ કરીને જૂથના નેતાઓ અને કોંગ્રેસ પર આકરા પ્રહારો કર્યા હતા. અમિત શાહે કહ્યું, "ગુપકાર ગેંગ ગ્લોબલ બની રહી છે, તેઓ ઇચ્છે છે કે વિદેશી તાકાત જમ્મુ-કાશ્મીરમાં દખલ કરે, ગુપકાર ગેંગ ભારતના રાષ્ટ્રધ્વજનું અપમાન કરે છે, શું સોનિયાજી અને રાહુલજી આ જૂથના આવા પગલાંને આવકારે છે? તેઓએ પોતાનું સ્ટેન્ડ સંપૂર્ણપણે સ્પષ્ટ કરવું જોઈએ.
અમિત શાહે કહ્યું કે કોંગ્રેસ અને ગુપકાર ગેંગ જમ્મૂ-કાશ્મીરને આતંક અને અવ્યવસ્થાના સમયમાં લઇ જવા ઇચ્છે, આ લોકો દલિતો, મહિલાઓ અને આદિવાસીઓનો અધિકાર છીનવી લેવા ઇચ્છે છે, જેને અમે કલમ 370 હટાવીને આ લોકોને આપ્યું છે. અમિત શાહે કહ્યું કે આ માટે આ લોકોને દરેક જગ્યા પર નામંજૂર કરવામાં આવી રહ્યાં છે.
અમિત શાહે કહ્યું કે જમ્મૂ-કાશ્મીર ભારતનું અભિન્ન અંગ છે અને હંમેશા અભિન્ન અંગ રહેશે. અમિત શાહે કહ્યું કે ભારતના લોકો પોતાના રાષ્ટ્રીય હિતો સામે કોઇપણ પ્રકારનું અપવિત્ર ગ્લોબલ ગઠબંધનને સ્વીકાર કરશે નહીં.